CELEX: 62012CN0036
Language: et
Date: 2012-01-25 00:00:00
Title: Kohtuasi C-36/12 P: Armando Álvarez, S.A. 25. jaanuaril 2012 esitatud apellatsioonkaebus Üldkohtu (neljas koda) 16. novembri 2011 . aasta. aasta otsuse peale kohtuasjas T-78/06: Álvarez versus komisjon

24.3.2012   
            
            
               ET
            
            
               Euroopa Liidu Teataja
            
            
               C 89/16
            
         Armando Álvarez, S.A. 25. jaanuaril 2012 esitatud apellatsioonkaebus Üldkohtu (neljas koda) 16. novembri 2011. aasta. aasta otsuse peale kohtuasjas T-78/06: Álvarez versus komisjon
   (Kohtuasi C-36/12 P)
   2012/C 89/25
   Kohtumenetluse keel: hispaania
   
      Pooled
   
   
      Apellant: Armando Álvarez, S.A. (Madrid, Hispaania) (esindajad: advokaadid E. Garayar Gutiérrez ja M. Troncoso Ferrer)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tunnistada käesolev apellatsioonkaebus vastuvõetuks;
            
         
               —
            
            
               tühistada Euroopa Liidu Üldkohtu 16. novembri 2011. aasta otsus kohtuasjas T-78/06: Álvarez vs. komisjon ja sellest tulenevalt komisjoni 30. novembri 2005. aasta otsus K(2005) 4634 (lõplik) juhtumis COMP/F/38.354 osas, mis puudutab Armando Álvarez, S.A. vastutust;
            
         
               —
            
            
               mõista mõlema kohtuastme kulud välja komisjonilt.
            
         
      Väited ja peamised argumendid
   
   
               1.
            
            
               
                  
                     Peamine väide:
                   apellandile rikkumise eest vastutuse omistamise analüüsimisel on rikutud õigusnormi ja kaitseõigusi.
               Üldkohus omistab Armando Álvarezile rikkumise eest vastutuse kartellikokkuleppes otsese osalejana, võttes nii vastu mitte üksnes uusi põhjendusi, vaid ka süüdistuse aluseid, mis erinevad nendest, mis on esitatud vaidlustatud otsuses. Teiseks jätab Üldkohus rahuldamata hagi argumendid, leides, et need ei ole piisavad, lükkamaks ümber Armando Álvarezi tegeliku kontrolli omamise eeldust oma tütarettevõtja üle. Ometi ei too komisjon oma otsuses välja ühtegi eeldust, et apellant tegelikult kontrollis tütarettevõtjat, mistõttu ei ole apellant kohustatud seda eeldust ümber lükkama ja tõendamiskoormis lasub täielikult komisjonil.
               Nii toimides kohaldas Üldkohus vääralt rikkumises osalemise ja selle eest vastutuse omistamise mõisteid ning rikkus apellandi kaitseõigusi.
            
         
               2.
            
            
               
                  
                     Teise võimalusena esitatud väide:
                   ei ole esitatud põhjendusi argumentide kohta, et Armando Álvarez ei kontrollinud tegelikult Asplat.
               Teise võimalusena, kui tuleb nõustuda teooriaga, et Armando Álvarez on otseselt vastutav ELTL artikli 101 vastase tegevuse eest, ja kohaldada emaettevõtja/tütarettevõtja vastutuse eeldust quod non, piirdub Üldkohus vaid tõdemusega, et Armando Álvarezi esitatud argumendid ei sea kahtluse alla tema vastutust, jättes uurimata tühistamishagis tegelikult esitatud argumendid. Seetõttu on Üldkohtu otsus ilmselgelt põhjendamata.